A – DIWALI PARV – VAAGH JEVEE PRAJAA – DHANSURA – દિવાળી પર્વ – વાઘ જેવી પ્રજા – ધનસુરા – સમૃદ્ધ ગોરી પ્રજા સાથે આપણી સરખામણી – ગોરી પ્રજા આપણાં કરતાં કેમ વધારે સમૃદ્ધ છે? જાણશો તો તમારી આંખ ઊંઘડી જશે, કેટલીયે તમારી ધારણાઓ અને માન્યતાઓ જમીનદોસ્ત થઇ જશે. વધુ આગળ સાંભળો. જો આ વાતને સમજવી હોય તો હું તમને હમણાં જે આપણાં આવનારા પર્વો છે એના માધ્યમથી કંઈ કહેવા માંગુ છું. પ્રેરણા આપે તેનું નામ પર્વ. જે પર્વમાંથી પ્રેરણા ન લે તે પ્રજાજ ન કહેવાય અને જે ધર્મગુરૂ પર્વની પ્રેરણાનો સંદેશો લોકો સુધી પહોંચતો ન કરે તે ધર્મગુરૂજ ન કહેવાય.દિવાળીનું પર્વ એક્સાથે છ પર્વોને એટલેકે વાઘબારસથી ભીઈબીજ સુધી જોડાયેલું છે. @4.54min. વાઘ બારસ – કોઈવાર વિચાર કર્યો વાઘ બારસ શા માટે? સાહિત્યકારો, કવિઓ હંમેશા માણસોની પશુ-પક્ષી સાથે મુલવણી કરતાં હોય છે એની પાછળ એક હેતુ હોય છે, તે વિષે બળદના ઉદાહરણથી સમજો કે જે વ્યક્તિ જબરજસ્તી કોઈનો નથાયેલો હોય તે વાઘ ન થઇ શકે. વાઘ એટલા માટે પસંદ કર્યો કે એ શૌર્યનું પ્રતિક છે અને જંગલનો રાજા છે. દુનિયામાં હંમેશાં અલ્પ સંખ્યકોએ રાજ કર્યું છે અને ભારતનો ઈતિહાસ એ બાબતે ચોખ્ખો છે. @10.21min. આ પર્વના દિવસે શાસ્ત્ર આપણને પ્રેરણા આપે છે કે તમે વાઘ જેવા થજો, સિંહ જેવા થજો, સસલાં-હરણાં જેવા નહિ, ગભરુ, ભોળાં, રૂપાળાં બધું બરાબર પણ એ બીજાનો ખોરાક થવા માટે જન્મ્યા છે અને જ્યારે એ બીજાનો ખોરાક થતાં હોય છે ત્યારે એનો પક્ષ લેવા કોઈ તૈયાર થતું નથી. વાઘ જેવા થવા માટે શું કરવાનું? એટલે બારસ પસંદ કરી. પરમેશ્વરે તમને બાર તત્વો આપેલાં છે, એ બારેબાર તત્વોને તમે તેજસ્વિતાથી, પરાક્રમથી ભરી દો એટલે તમે વાઘ થઇ જાવ. પાંચ કર્મેન્દ્રિયો, પાંચ જ્ઞાનેદ્રિયો, મન અને બુદ્ધિ આ બાર તત્વોને તમે પરાક્રમથી ભરી દો એટલે તમે વાઘ થઇ ગયા. અંગદ છે, એ વાઘ છે અને રાવણ ની સભામાં પગ રોપીને ઊભો છે અને રાવણને ચેલેન્જ આપે છે અને કહે છે કે મારો પગ ઉપાડો, હું સીતાને હારી જઈશ. @15.15min. આખી દુનિયામાં આપણે કેમ લુંટાઈએ છીએ? લંડનના બે મોટા વિસ્તાર વેમ્બલી અને સાઉથ હોલ વિશે સાંભળો. જ્યાં મોટા પ્રમાણમાં આપણાં ભારતીઓ(હિંદુઓ અને શીખો) રહે છે. કોઈ આપણી બહેનનો અછોડો તોડી જાય તો આપણે હિંદુઓ તરતજ સમાધાન કરી દઈએ છીએ કે એતો ગયા જનમનો માંગતો હતો. જયારે શીખો રહે ત્યાં વેમ્બલીમાં આવું કેમ થતું નથી તે સાંભળો. પોચી પ્રજા થવું અને લુંટાતા રહેવું એ કોઈ સારી પ્રજાની નિશાની નથી. દરિદ્ર માણસોના દુશ્મનો કરતાં ધનવાનોના દુશ્મનો વધારે હોય છે. એટલે પેલું પર્વ કહે છે, તમે વાઘ જેવા થજો. અંબાજી વાઘ પર બેસે છે. શક્તિનું આસન વાઘ છે. આપણે શક્તિની પૂંજા કરીએ છીએ પણ વાઘ વિના. વાઘ નથી થવું તો શક્તિ કહે છે હું નહીં બેસું, તો તમે શું કરશો? કે આપણે ગરબા રમીશું. માનવ જન્મને સુધારી લેવાનો અર્થ છે તમે અહીં સ્વમાન પૂર્વક, ગૌરવ પૂર્વક જીવો અને આવનારી પેઢીને એનો વારસો આપો. વાઘ બારસનો અર્થ થાય છે કે કુદરતે આપેલી બાર ઇંદ્રિયોને પરાક્રમથી ભરી દો એટલે વાઘ જેવા થઇ જશો. @20.21min. ધન તેરસ – મૂળ ધન ધોવાનું પર્વ છે. આપણે ઘણાં પર્વોને વિકૃત કર્યા છે. ધનતેરસનું પણ એવુજ થયું છે તે સાંભળો. આ ધન ધોવાનું પર્વ છે પણ એમાં વિકૃતિ કરીને લક્ષ્મી પૂજન અને ચોપડા પૂજન કરી દીધું છે. પહેલાં આ પર્વમાં ઘરમાં ચાંદીના રૂપિયાને ધોવામાં આવતો. વેપારીઓ કેમ અંધશ્રદ્ધાના શિકાર થાય છે તે સાંભળો. દુનિયાની મલ્ટી નેશનલ કંપનીઓને જરા પૂછી જુઓ કે એમની પાસે અબ્બજો રૂપિયા કયા પૂજન કરવાથી આવ્યા? તમે ઘરમાં આયુર્વેદનું સૂચી પત્ર અને પંચાંગ ન રાખશો. કેમ? તે ઉદાહરણથી સાંભળો. @26.14min. હમણાં હમણાં તમે જોયું હશે કે કેટલીયે કન્યાઓ અને મુરતિઆઓ ચાલીસ-ચાલીસ વર્ષથી મંગળના કારણે પરણતા નથી. આપણાં બધા ઘરડાઓ પરણી ગયા, કારણકે કુંડળીજ ન હતી. દુનિયાને જુઓ ન્યુ યોર્કમાં, લંડનમાં દર બીજી મીનીટે વિમાન ઉપડે છે, એમાં બેસનારાઓને ખબરજ નથી કે કયું ચોઘડિયું ચાલે છે? આપણે પસ્તાણું કરીએ છીએ. પોતાની જાતને ન છેતરો, આનું નામ ધર્મ નથી. આ તો વહેમ છે, અંધશ્રદ્ધા છે, આથી પ્રજા દુર્બળ, બીક્કણ થાય છે, આવી પ્રજા ઇતિહાસનું સર્જન ન કરી શકે. સિંધનું પતન અંધશ્રદ્ધામાં થયું તે સાંભળો. @29.43min. ધન તેરસનો અર્થ છે ચોપડા પૂજન નહિ પણ છતાંયે ચોપડા પૂજન કરવું હોય તો કરો અને એ દિવસે ચોપડાને પગે લાગીને કહેશો કે, હે ચોપડા દેવ કે હવે હું તમારામાં ગોટાળા લખીશ નહિ. ત્રણ-ત્રણ ચોપડા રાખીએ છીએ, સરકારને બતાવવાના જુદા, ભાગીદારને અને પોતાને જોવાના જુદા. આ ચોપડા પૂજનનો કંઈ અર્થ ખરો? આ આખું પર્વ દૂધથી ધનને ધોવાનું છે, એટલે કે અમે દૂધથી ધોઈને તમારા પૈસા પાછા આપીશું. આખી પ્રજાનું મોરલ બે જગ્યાએ છે. પૈસામાં અને સ્ત્રીમાં. પૈસાથી જો પ્રજા બચી જાયને તો એ પ્રજા બહું મોટી મહાન પ્રજા થશે. આપણાં બે મોટાં યુદ્ધો રામાયણ તથા મહાભારત તથા રાજપૂતો સ્ત્રી માટે લડ્યા. પેલો અલાઉદ્દીન ખીલજી પદ્મિની જે પરણેલી સ્ત્રી છે તેને માટે છેક મેવાડ સુધી આવ્યો. અંગ્રેજો કોઈ દિવસ સ્ત્રી સંબંધી યુદ્ધ નથી કર્યા, કારણકે એમને વ્યક્તિગત મહત્વકાન્ક્ષા ન હતી પણ રાષ્ટ્રીય મહત્વકાન્ક્ષા હતી. એ અંગ્રેજોની રસોઈ આપણાં હરિજન ભાઈઓ કે ચમાર-વણકર ભાઈઓ કરતા. છતાં એ જજ, ડીએસપીના બંગલે કોઈની તાકાત નહિ કે લાંચ આપવા માટે ત્યાં પગ મૂકી શકે, એટલે એ લોકોએ રાજ કર્યું. @35.38min. ધનમાં ત્રણ મોટા દોષ છે, એ ત્રણ દોષો ધોયેલું ધન હશે તો એ દિવાળીના દીવા તમારા ઘરે પ્રગટાવશે અને જો એ ત્રણ દોષો ધોયા વિનાનું હશે તો તમારે ત્યાં હોળીજ હોળી છે. એટલે પેલું પર્વ પ્રેરણા આપે છે કે ધન ધોજો અને પછી દિવાળીના દીવા પ્રગટાવજો. તમે કદી કુબેરની મૂર્તિ જોઈ છે? આપણાં પૂર્વજોએ ગજબ કરી નાંખી છે, તે સાંભળો. સ્વામીજીના એક CPA છે, પટેલ છે, એમણે સ્વામીજીની કેસેટો સાંભળી છે અને કહે છે કે આ કેસેટોએ એમની લાઈફ બદલી નાંખી છે,એમના 200 ક્લાયન્ટ છે. તેઓ કહે છે, આ બધા ગ્રાહકોને હું થોડી સ્વામીજીની કેસેટો મોકલી આપું છું અને શીખવાડું છું કે તમે ટેક્ષ ભરો અને ચિંતામુક્ત જીવન જીવો. આ બધાની લાઈન સુધરી ગઈ છે. હમણાં મારી પાસે ગાયકવાડનો કેસ છે, એમને મેં થોડી કેસેટો મોકલી આપી છે અને વાતાવરણ સુધારવા માંડ્યું છે. @38.35min. ધનના ત્રણ દોષો: તમારું ધન છેતરીને વિશ્વાસઘાતથી તો નથી આવ્યું ને? મફતનું તો નથી ને? હરામનું તો નથી આવ્યું ને? ઉદાહરણ સાથે વિસ્તારથી સાંભળો. @42.14min. તમારે છોકરાને સારો બનાવવો હોય તો બહું ટીલાં-ટપકાં કરતાં ના શીખવશો. ઉદાહરણ સાંભળો. અહિયાં શીરા માટે શ્રાવક થનારો પણ મોટો વર્ગ છે. તમારા બાળકને તમારે સારો બનાવવો છે ને? તો એને તમારે એકજ વાત શીખવવાની કે બેટા, કોઈનું હરામનું ન ખાઇશ, મફતનું ન ખાઇશ. @47.35min. ધનનો ત્રીજો દોષ હરામનું ખાવું તે છે. મફતનું હજુ સારું કે કોઈએ આપ્યું અને ખાધું. ભિખારી મફતનું ખાય છે, પણ હરામનું નથી ખાતો. વર્ગીકરણ કરો, આખા દેશમાં હક્કનું ખાનારા કેટલા? મફતનું, હરામનું ખાનારા કેટલા? તમને આઘાત લાગશે કે આપણે બોલી નહિ શકીએ કે ભારત મહાન છે